Bellingshausenkysten

Bellingshausenkysten er kyststrekningen på nordøstsiden av det norske bilandet Peter I Øy i Antarktis. Den strekker seg fra Simonovbreen i nord til Michajlovodden i sør.

Kyststrekningen er oppkalt etter Fabian Gottlieb von Bellingshausen som ledet den første russiske antarktisekspedisjonen 1819–21 med fartøyene «Vostok» og «Mirnyj». Denne ekspedisjonen oppdaget øya 21. januar 1821 og navnga den etter den russiske tsaren Peter den store.
Navnet ble endret fra von Bellingshausenkysten til Bellingshausenkysten av Norsk polarinstitutt i 2007 for å tilpasse navnet til andre nasjoners navnsetting.

Referanser 

Kyster i Antarktis
Peter I Øy
Artikler i Antarktis-prosjektet